Dette værelse er lige hvad vi havde brug for i Rom. Dejlig centralt, pænt, rent og med eget bad og toilet. Daniel (Claudios søn) sørgede for at vi blev hentet i lufthavnen, og kørt lige til døren.

Daniel bød os velkommen og vi spurgte om hvad han mente vi skulle se i Rom, og han gav os et bykort og brugte 45 minutter på at vise og fortælle omkring de forskellige seværdigheder, ligesom han fortalte os hvor man spiste godt og hvor vi ikke skulle gå ind - dejlig info, som man ikke får på et hotel. Vi spurgte også omkring hvor vi kunne købe billetter til en fodboldkamp, men det vidste han ikke noget om, men et par timer efter samtalen fik vi en mail fra Daniel med info om hvor vi kunne købe billetterne. Super service.

Morgenmaden bliver serveret på en café 50 meter nede af gaden og består af en croissant/kage og kaffe/the.

Hvis vi absolut skal finde lidt som kunne være bedre, så kunne sengene godt være ligt mere bløde - men det er jo en smags sag, så hvad vi mener er en hård seng er måske passende for andre.

Hvis vi skal til Rom igen (og det er ikke utænkeligt), så er denne lejlighed allerede mange point foran...